als_Latn dik_Latn sag_Latn
Shkruan: Fahri XHARRA
Desha të bëj një ndryshim në mënyrën e të shkruarit dhe të fus edhe mak menquri të odav të burrav:
“Babai im rahmet past , kur unë isha i ri ma tregojke ni mesele të ni hoxhe të ni katuni në Kosovë. Në Vaktin e Turkisë , në ni katun kish pas asrdh ni hoxhë me familje prej dikahit , për të mbajt fenë si duhet.. Kryesorja hoxha fliste shqip, mileti menonte se ishte i Makedonisë. Por , ai ishte shum` i menqem dhe e v`rejti ni gja që katunar`ve nuk iu kish spjegue kush . I kishte porositë hyzmetqaret që t`ia sillnin ujin e pijes nga nji katun tjetër mas bjeshke.U hap fjala që hoxha koka tranu` dhe nuk po e pijka ujin e katunit , dhe filluan ta injorojnë Nga frika që mos “BIKu” i asaj kohe mos po e transferonte dikah tjetër , sepse këtu kishte ra në “tula të magarit” e nuk donte të largohej vendos me gru`n që edhe kta ta pijnë ujin e katunit . Ta pijnë ujin ose të ikin.
Kush ishte problem i ujit ? , ( në mungesë të jodit në ujë ) , Mbi 60 % të katunarëve dhe katunareve ishin me gushë . Pra, gushana. N`at vakt nuk dihej për funkcionin e gjëndërrave tiroide dhe pasojat e mungesës së jodit . Por hoxha i shkolluem i kishte ditë ket marifet. Katuni nuk ia pranonte të vërtetën
Ndiq mos me e zgatë babai jem , rahmet past më thoshte ‘ në raste të caktume ose pije ujin e katunit ( pa jod) ose ik.
Por me këtë desha t`iu bindi që përkundër asaj që janë ngritur i madh e i vogël në mohimin kombëtar, në vjedhje të shtetit , në krijimin e partive mashtruese gjoja patriotike ( për bashkim kombëtar ) unë këtë ujë nuk do ta pi dhe nuk do të iku.
Shpifjet , denigrimet kanosjet nga më të ndryshmet nuk do të më lëkundin nga ideja dhe dëshira e ime që me aq sa kam mundësi të jem në mbrojtje të çështjes kombëtare . Nuk më mashtrojnë as nuk i lakmoj as milionave e as jahtave milionëshe që trashëgimtarët e mi të turpërohen me gjenerata nga unë, por ata do të kënaqen me shkrimet e mia dhe me ideologjinë time në mbrojtje të dinjitetit personal dhe kombëtar .
Ne ia rifilluam si në kohën e pas vdekjes së Skënderbeut të sigurt që do të përsërisim tragjeditë kombëtare , dhe më e keqja që truri i kombit do të ikë nga atdheu dhe do të mbesim vetëm ne , që i besojmë asaj që na thuhet në xhami .
Lexueseve të mi , ata që më duan apo jo , iu tregoj që edhe Esdad Pashë Toptani kishte pasuri të madhe të pa tundshme me Shqipëri dhe ashta Shqipërisë , por mbeti në baltën e historisë . Historia do të shkruajë me siguri për të gjithë ata që sot i kanë “dizginat “ shtetërore dhe fetare, për të gjithë ata që në mënyra të ndryshme për kundër parasë i mbajnë mediet në dëmin më të madh së pari të fëmijëve të tyre e pastaj të tjerëve. Historia e sotme shqiptare është plotë arusha e ujqër , hiena e çakalla por luanët po mungojnë. Luanët e kombit janë një specie në zhdukje.
E huazova këtë postim të mikut tim të nderuar Naser Alia ( Lis Bukuroca ) :” Nëse shan kombin, ji i sigurt se do të ftohesh nëpër shumë tv debate. Nuk mund të imagjinohet në Gjermani, t’ i ofrohet një audiencë rrugaçëve ordinerë. Tek ne aq sa më shumë rrënon kombin, aq më shumë të përkulen moderatorët.
Për të fshehur paaftësinë për të organizuar program të mirë, e arsyetojnë me lirinë e mendimit, e në fakt, nënkultura u nevojitet për shikueshmëri më të madhe. Ne, të traumatizuar nga Enveri, Rankoviqi e Millosheviqi, i shikojmë sepse na mungon keqtrajtimi i përditshëm. Nostalgji për dhunim dinjiteti! ( Lis Bukuroca )
Pra , vazhdoni të shpifni , rreni , gënjeni , të kërconani ; por të jini të sigurt që ujin e juaj nuk do ta pi.
Fahri Xharra,27.03.17
Gjakovë
eus_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eus_Latn als_Latn